เซิร์ฟเวอร์ภูมิภาค

**เมเปิ้ลสตอรี** (MapleStory) เป็นเกมส์ที่มีต้นกำเนิดมาจากประเทศเกาหลีใต้ และได้ขยายการให้บริการออกไปทั่วโลก โดยผ่านเซิร์ฟเวอร์ภูมิภาค (Regional server) ในที่ต่าง ๆ ของโลก

ทุกเซิร์ฟเวอร์นั่นบังคับให้ผู้เล่นเล่นในภูมิภาคของตน การเข้าถึงเซิร์ฟเวอร์อื่น ๆ นอกเหนือจากพื้นที่ของตนอาจถูกจำกัดการเข้าถึงโดย IP ซึ่งจะถูกกีดกัน (Block) โดยเซิร์ฟเวอร์ ในบางเซิร์ฟเวอร์นั้นมีการขัดขวางผู้เล่นต่างภูมิภาคในการสร้างบัญชีผู้ใช้ และยิ่งไปกว่านั้น เนื่องจากข้อจำกัดทางกายภาพ ผู้เล่นจะเผชิญกับการแล็ก (กระตุก) หากเข้าเล่นในภูมิภาคนอกเหนือจากภูมิของตนเอง

## เวิลด์

ในแต่ละเซิร์ฟเวอร์ จะแบ่งออกเป็น "เวิลด์" ซึ่งแต่ละเวิลด์ในเซิร์ฟเวอร์จะถูกแยกซึ่งกันและกันโดยสิ้นเชิญ วัตถุประสงค์ของการแยกการป้อนข้อมูลในแต่ละเวิลด์ออกจากกัน ก็เพื่อป้องกันการล้นของปริมาณการจราจรข้อมูล ซึ่งอาจก่อให้เกิดความไม่พึงพอใจต่อผู้เล่นได้

## เมเปิ้ลสตอรี เกาหลี

**เมเปิ้ลสตอรี เกาหลี** (MapleStory Korea) (메이플스토리 ' *Meipeul Seutori* ') หรือเรียกโดยย่อว่า **KoreaMS** หรือ **KMS** เป็นรุ่นของเกมส์เมเปิ้ลสตอรี ซึ่งให้บริการในประเทศเกาหลีใต้ ใช้ภาษาเกาหลีเป็นภาษาหลัก โดย KoreaMS นั้นอยู่ภายใต้การบริหารและดำเนินการโดยบริษัท NEXON Korea

## เมเปิ้ลสตอรี ญี่ปุ่น

**เมเปิ้ลสตอรี ญี่ปุ่น** (MapleStory Japan) (メイプルストーリー ' *Meipuru Sutōrī* ') หรือเรียกโดยย่อว่า **JapanMS** หรือ **JMS** เป็นรุ่นของเกมส์เมเปิ้ลสตอรี ซึ่งให้บริการในประเทศญี่ปุ่น ใช้ภาษาญี่ปุ่นเป็นภาษาหลัก โดย JapanMS นั้นอยู่ภายใต้การบริหารและดำเนินการโดยบริษัท NEXON JP

เซิร์ฟเวอร์นี้เคยถูกปิดชั่วคราวเมื่อวันที่ 13 มีนาคม พ.ศ. 2554 อันเนื่องมาจากเหตุการณ์ที่คลื่นสึนามิพัดเข้าโจมตีภาคตะวันออกเฉียงเหนือของญี่ปุ่น ต่อมาจึงมีการเปิดให้บริการอีกครั้งเมื่อวันที่ 24 มีนาคม พ.ศ. 2554 เป็นต้นมา

## เมเปิ้ลสตอรี จีน

**เมเปิ้ลสตอรี จีน** (MapleStory China) (冒险岛 ' *mào xiǎn dǎo* ') หรือเรียกโดยย่อว่า **ChinaMS** หรือ **CMS** เป็นรุ่นของเกมส์เมเปิ้ลสตอรี ซึ่งให้บริการในประเทศจีน ใช้ภาษาจีนกลางเป็นภาษาหลัก โดย ChinaMS นั้นอยู่ภายใต้การบริหารและดำเนินการโดยบริษัท Shanda Games

## เมเปิ้ลสตอรี โกลบอล

**เมเปิ้ลสตอรี โกลบอล** (MapleStory Global) หรือเรียกโดยย่อว่า **GlobalMS** หรือ **GMS** เป็นรุ่นของเกมส์เมเปิ้ลสตอรี ซึ่งให้บริการในทวีปอเมริกาเหนือ ทวีปโอเชียเนีย และทวีปยุโรป แต่ก้ยังให้บริการผู้เล่นอื่น ๆ ทั่วโลก นอกเหนือจากประเทศที่มีเวอร์ชันเป็นของตนเองอยู่แล้ว ใช้ภาษาอังกฤษเป็นภาษาหลัก โดย GlobalMS นั้นอยู่ภายใต้การบริหารและดำเนินการโดยบริษัท NEXON America

## เมเปิ้ลสตอรี ซี

**เมเปิ้ลสตอรี ซี/เอเชียตะวันออกเฉียงใต้** (MapleStorySEA) หรือเรียกโดยย่อว่า **MapleSEA** หรือ **MSEA** เป็นรุ่นของเกมส์เมเปิ้ลสตอรี ซึ่งให้บริการในประเทศสิงคโปร์ มาเลเซีย และฟิลิปปินส์ ใช้ภาษาอังกฤษเป็นภาษาหลัก โดย MapleSEA นั้นอยู่ภายใต้การบริหารและดำเนินการโดยบริษัท AsiaSoft Online

## เมเปิ้ลสตอรี ไต้หวัน

**เมเปิ้ลสตอรี ไต้หวัน** (MapleStory Taiwan) (新楓之谷 ' *xīn fēng zhī gǔ* ') หรือเรียกโดยย่อว่า **TaiwanMS** หรือ **TMS** เป็นรุ่นของเกมส์เมเปิ้ลสตอรี ซึ่งให้บริการในประเทศไต้หวัน ฮ่องกง และมาเก๊า ใช้ภาษาจีนดั้งเดิมเป็นภาษาหลัก โดย TaiwanMS นั้นอยู่ภายใต้การบริหารและดำเนินการโดยบริษัท Gamania Digital Entertainment

## เมเปิ้ลสตอรี ไทย

**เมเปิ้ลสตอรี ไทย** หรือเรียกโดยย่อว่า **ThailandMS** หรือ **THMS** เป็นรุ่นของเกมส์เมเปิ้ลสตอรี ซึ่งให้บริการในประเทศไทย ใช้ภาษาไทยเป็นภาษาหลัก โดย ThailandMS นั้นปัจจุบันอยู่ภายใต้การบริหารและดำเนินการโดยบริษัท NEXON (Thailand) จำกัด

เซิร์ฟเวอร์นี้เคยอยู่ภายใต้การบริหารงานของบริษัท Asiasoft ซึ่งถูกปิดให้บริการไปเมื่อวันที่ 29 มิถุนายน พ.ศ. 2555 แต่ต่อมาถูกนำกลับมาให้บริการอีกครั้งโดยบริษัท Nexon ในประเทศไทย ซึ่งเซิร์ฟเวอร์ในปัจจุบันนี้นั่นต่างกับเซิร์ฟเวอร์เดิมที่ถูกปิดไป